stanford-oval/wikipedia huggingface dataset:
โทรทัศน์ความละเอียดสูงยิ่งยวด

เปรียบเทียบสัดส่วนโทรทัศน์ความละเอียดต่าง ๆ
โทรทัศน์ความละเอียดสูงยิ่งยวด (อังกฤษ: Ultra High Definition Television) เป็นโทรทัศน์ความละเอียดสูงที่สุดที่มีบนโลกในขณะนี้ โทรทัศน์ 8K มีความละเอียดมากกว่าโทรทัศน์ความละเอียดมาตรฐานประมาณ 64 เท่า มากกว่าโทรทัศน์ความละเอียดสูง (Full HD) 16 เท่า หรือเทียบเท่าว่าวิดีโอแบบ UHDTV นี้ถ้าขนาดความยาว 5 นาทีจะต้องใช้พื้นที่เก็บมากถึง 1 เทราไบต์ (1024 GB) เป็นโทรทัศน์ที่ปัจจุบันยังไม่มีการออกอากาศในที่อื่นเนื่องจากเป็นการสิ้นเปลืองอัตราการส่งสัญญาณเป็นอย่างมาก แต่เป็นการร่วมมือกันระหว่าง BBC อังกฤษและ NHK ญี่ปุ่น ในการร่วมกันสร้างเทคโนโลยีนี้ขึ้นมา โดยทางอังกฤษหวังว่าจะใช้ในการถ่ายทอดกีฬาโอลิมปิกฤดูร้อน 2012 เป็นที่แรกในโลก (ภายหลังได้ถ่ายแบบ Full HD 1080 เนื่องด้วยปัญหาบางประการ) และญี่ปุ่นคาดว่าจะใช้ออกอากาศได้ในปี 2020 ซึ่งเรียกกล้องนี้ว่า Super-High Vision และได้นำมาจัดแสดงในงานแสดงเทคโนโลยีต่าง ๆ อย่างไรก็ตามมีการเร่งแผนพัฒนาให้เร็วขึ้น สอดคล้องกับมหกรรมฟุตบอลโลก ทำให้ญี่ปุ่นจะเป็นประเทศแรกในโลกที่จะผลักดันโทรทัศน์ 8K ให้ได้ออกอากาศภายในปี 2016 โดยเหมาะสมกับโทรทัศน์ขนาด 128 นิ้วขึ้นไป
คุณสมบัติทั่วไป

ความละเอียดภาพ : 7680 × 4320 หรือ 33,000,000 พิกเซล
อัตราส่วนภาพ : 16:9
Frame rate : 60Hz Progressive Scan
ระบบเสียง : ระบบเสียงรอบทิศทาง 22.2 แชนแนล
ดูเพิ่ม

โทรทัศน์
ดอลบีดิจิทัล
โทรทัศน์ระบบดิจิทัล

มาตรฐานการแพร่สัญญาณโทรทัศน์ดิจิทัลในแต่ละประเทศ
โทรทัศน์ระบบดิจิทัล, โทรทัศน์ดิจิทัล, หรือ ทีวีดิจิทัล (อังกฤษ: Digital television) เป็นรูปแบบการถ่ายทอดสัญญาณภาพและเสียงโดยกระบวนการส่งสัญญาณดิจิทัล เป็นกระบวนการที่ตรงข้ามกับการออกอากาศโทรทัศน์ระบบแอนะล็อก ซึ่งใช้การแบ่งคลื่นออกเป็นหลาย ๆ ช่องสัญญาณ โทรทัศน์ดิจิทัลสามารถรองรับรายการโทรทัศน์ได้มากกว่าหนึ่งรายการในช่องแบนด์วิดท์เดียว นอกจากสัญญาณภาพและเสียงแล้ว การแพร่ภาพระบบดิจิทัลยังสามารถส่งข้อมูลอื่นๆ อาทิ ผังรายการ, บทบรรยาย มาพร้อมกันได้อีกด้วย ถือเป็นนวัตกรรมด้านโทรทัศน์ที่ยิ่งใหญ่สุดนับตั้งแต่การเปลี่ยนจากโทรทัศน์ขาวดำเป็นโทรทัศน์สีในทศวรรษที่ 1950 ในปัจจุบัน หลาย ๆ ประเทศได้ทยอยเปลี่ยนมาใช้การแพร่ภาพแบบดิจิทัล โดยที่ในแต่ละภูมิภาคก็ใช้มาตรฐานการแพร่ภาพที่แตกต่างกันไป
กลางยุค 80 สถานีโทรทัศน์ในประเทศญี่ปุ่นเริ่มค้นคว้าการแพร่ภาพโทรทัศน์ความละเอียดสูง อย่างไรก็ตามการแพร่ภาพโทรทัศน์ความละเอียดสูงในญี่ปุ่นนั้นได้ใช้รูปแบบ MUSE ซึ่งเป็นโทรทัศน์ระบบแอนะล็อก ซึ่งญี่ปุ่นได้ใช้รูปแบบนี้จนถึงเดือนมิถุนายน ค.ศ. 1990 อย่างไรก็ตามในช่วงเวลาเดียวกันนั้น บริษัทเจเนอรัลอิเล็กทริกของสหรัฐ ก็ได้ทดลองศึกษาความเป็นไปได้ในการแพร่ภาพสัญญาณดิจิทัล และในเดือนมีนาคม ค.ศ. 1990 ก็เป็นที่ประจักษ์ว่าแนวคิดในการแพร่ภาพด้วยสัญญาณดิจิทัลนั้นสามารถเป็นไปได้ และออกมากล่าวว่าระบบใหม่นี้จะมีมาตรฐานสูงกว่าระบบแอนะล็อก และทันสมัยที่สุด ซึ่งจะสามารถแพร่ภาพที่มีความละเอียดมากกว่าความละเอียดของระบบเดิมได้อย่างน้อย 2 เท่า
สำหรับในส่วนโทรทัศน์ภาคพื้นดินระบบดิจิทัล ปัจจุบัน การแพร่สัญญาณมาตรฐาน DVB-T เป็นที่แพร่หลายที่สุดของโลก ซึ่งมีใช้อยู่ในส่วนใหญ่ของทวีปเอเชีย, แอฟริกา และยุโรป ในขณะที่ในทวีปอเมริกาเหนือ และประเทศเกาหลีใต้ ใช้มาตรฐาน ATSC ส่วนในทวีปอเมริกาใต้, ประเทศญี่ปุ่น และประเทศฟิลิปปินส์ ใช้มาตรฐาน ISDB-T ส่วนประเทศจีนเป็นประเทศเดียวของโลกที่ใช้มาตรฐาน DTMB ซึ่งเป็นมาตรฐานที่จีนพัฒนาขึ้นมาเอง
ดูเพิ่ม

โทรทัศน์ระบบแอนะล็อก
โทรทัศน์ความละเอียดสูง
โทรทัศน์ภาคพื้นดิน
โทรทัศน์ภาคพื้นดินระบบดิจิทัล
โทรทัศน์ภาคพื้นดินระบบดิจิทัลในประเทศไทย
โทรทัศน์ระบบแอนะล็อก

ทีวีแอนะล็อกโมโนโครมยุคแรก ที่มีปุ่มหมุนขนาดใหญ่สำหรับการควบคุมระดับเสียงและการเลือกช่องสัญญาณ และตัวเลือกที่เล็กกว่าสำหรับการปรับจูน ความสว่าง ความคมชัด และการปรับแนวตั้ง-แนวนอน
โทรทัศน์ระบบแอนะล็อก หรือ โทรทัศน์ระบบอนาล็อก (อังกฤษ: Analog television, Analogue television) เป็นเทคโนโลยีของโทรทัศน์แบบเดิมที่ใช้สัญญาณแอนะล็อกในการส่งภาพและเสียง ในการแพร่ภาพ แสง สี และเสียง จะแทนด้วยแอมพลิจูด เฟส และความถี่ของสัญญาณแอนะล็อก
สัญญาณแอนะล็อกจะแตกต่างกันไปตามช่วงค่าที่เป็นไปได้อย่างต่อเนื่อง ซึ่งหมายความว่าสัญญาณรบกวนและการรบกวนทางอิเล็กทรอนิกส์จะถูกดัดแปลงโดยผู้รับสัญญาณ ดังนั้น ด้วยระบบแอนะล็อก สัญญาณอ่อนปานกลางจะถูกรบกวน และปรากฏภาพสัญญาณรบกวน (White Noise) ขึ้นมา
ในทางตรงกันข้าม โทรทัศน์ที่ส่งภาพและเสียงด้วยสัญญาณดิจิทัล คือโทรทัศน์ระบบดิจิทัล จะยังคงมีคุณภาพดีอยู่ จนกระทั่งระดับสัญญาณลดลงต่ำกว่าระดับที่ไม่สามารถรับได้อีกต่อไปหรือไม่ต่อเนื่อง
โทรทัศน์แอนะล็อกอาจเป็นแบบไร้สาย (โทรทัศน์ภาคพื้นดินและโทรทัศน์ผ่านดาวเทียม) หรือสามารถกระจายผ่านเครือข่ายเคเบิลได้โดยใช้ตัวแปลงสายเคเบิล (โทรทัศน์ผ่านสายเคเบิล)
ระบบโทรทัศน์ที่ออกอากาศทั้งหมดใช้สัญญาณแอนะล็อกก่อนการมาถึงของโทรทัศน์ระบบดิจิทัล ซึ่งได้รับแรงบันดาลใจจากความต้องการอัตราการส่งถ่ายข้อมูลที่ต่ำกว่าของสัญญาณดิจิทัลที่ถูกบีบอัดลง ตั้งแต่ยุค 2000 ประเทศส่วนใหญ่ของโลกก็ได้ดำเนินการเปลี่ยนผ่านสู่โทรทัศน์ระบบดิจิทัล ด้วยการกำหนดเวลาที่แตกต่างกันสำหรับการยุติการออกอากาศโทรทัศน์ระบบแอนะล็อก
ดูเพิ่ม

โทรทัศน์ระบบดิจิทัล
โทรทัศน์ภาคพื้นดิน
โทรทัศน์ผ่านดาวเทียม
โทรทัศน์ผ่านสายเคเบิล
การเปลี่ยนผ่านสู่โทรทัศน์ระบบดิจิทัล
โทมัส เฮเดน เชิร์ช

| โทมัส เฮเดน เชิร์ช |
| --- | --- |
เชิร์ชในงานพรีเมียร์ภาพยนตร์เรื่อง ดอน แมคเคย์ ปี ค.ศ. 2009
เกิด: โธมัส ริชาร์ด แมคมิลเลน  (1960-06-17) 17 มิถุนายน ค.ศ. 1960 (64 ปี) วู้ดแลนด์, รัฐแคลิฟอร์เนีย, สหรัฐ
การศึกษา: โรงเรียนมัธยมฮาร์ลิงเจน
ศิษย์เก่า: มหาวิทยาลัยนอร์ทเทกซัส
อาชีพ: นักแสดง, ผู้กำกับ, นักเขียน
ปีปฏิบัติงาน: 1990–ปัจจุบัน
มีชื่อเสียงจาก: วิงส์ เน็ดแอนด์สเตซี ไซด์เวย์ ไอ้แมงมุม 3 จอร์จออฟเดอะจังเกิ้ล  สไปเดอร์แมน: โน เวย์ โฮม
คู่รัก: มีอา ซอตโตลี (ค.ศ. 2002–2008)
บุตร: 2 คน
โทมัส เฮเดน เชิร์ช (อังกฤษ: Thomas Haden Church; ชื่อเกิด โธมัส ริชาร์ด แมคมิลเลน; เกิด 17 มิถุนายน พ.ศ. 2503) เป็นนักแสดงชาวอเมริกัน หลังจากปรากฏตัวในซิทคอมเรื่อง วิงส์ ในปี ค.ศ. 1990 และแสดงนำในเรื่อง เน็ดแอนด์สเตซี (1995–1997) มาแล้วสองซีซัน เชิร์ชมีชื่อเสียงจากผลงานภาพยนตร์ของเขา ได้แก่ การแสดงที่ได้รับการเสนอชื่อชิงรางวัลออสการ์ในเรื่อง ไซด์เวย์ส (2004) บทบาทของเขาในฐานะตัวร้าย แซนด์แมนในเรื่อง ไอ้แมงมุม 3 ของแซม ไรมี (2007) ซึ่งเขารับบทบาทนี้อีกครั้งในภาพยนตร์เรื่อง สไปเดอร์แมน: โน เวย์ โฮม ของจักรวาลภาพยนตร์มาร์เวล (2021) และแสดงเป็น ไลล์ ฟาน เดอ กรูท ในเรื่อง จอร์จออฟเดอะจังเกิล (1997) เขายังได้กำกับการแสดงครั้งแรกให้ภาพยนตร์เรื่อง โรลลิงคันซาส (2003)
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1990 | ยิบซีแองเจิลส์ | รูมเมต | เวอร์ชัน 1989  ไม่ระบุที่มา |
| 1993 | ทอมบ์สโตน | บิลลี แคลนตัน |  |
| 1995 | เดมอน ไนต์ | รอช |  |
| 1997 | จอร์จออฟเดอะจังเกิ้ล | ไลล์ แวน เดv กรูท |  |
| 1997 | วันไนท์สแตน | ดอน |  |
| 1998 | ซูซานส์แพลน | ดร.คริส สติลแมน |  |
| 1998 | ฟรี มันนี | แลร์รี่ ลุนด์สตรอม |  |
| 1999 | กูสด์ | สตีเวน ทรอย |  |
| 2000 | เดอะสเปเชียลส์ | เดะอสโตรบ |  |
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เนเธอร์แลนด์  โปแลนด์ 
ศิลปิน:  รางวัลเอมมี 
ประชาชน:  Deutsche Biographie 
อื่น ๆ:  IdRef
โทรทัศน์ประเทศไทยใน พ.ศ. 2520

เหตุการณ์ที่เกิดขึ้นใน พ.ศ. 2520 ในโทรทัศน์ประเทศไทย
เหตุการณ์

3 กุมภาพันธ์ - คณะรัฐมนตรี ที่นำโดยธานินทร์ กรัยวิเชียร นายกรัฐมนตรี มีมติให้ยุบเลิกกิจการ บจก.ไทยโทรทัศน์ ส่งผลให้การดำเนินงานของ สถานีโทรทัศน์ไทยทีวีสีช่อง 9 สิ้นสุดลงด้วย
26 มีนาคม - มีพระราชกฤษฎีกาจัดตั้ง องค์การสื่อสารมวลชนแห่งประเทศไทย (อังกฤษ: The Mass Communication Organisation of Thailand ชื่อย่อ: อ.ส.ม.ท.; M.C.O.T.) ให้เป็นรัฐวิสาหกิจ ในสังกัดสำนักนายกรัฐมนตรี โดยมีวัตถุประสงค์ เพื่อดำเนินกิจการสื่อสารมวลชนของรัฐ ให้มีความคล่องตัว มีประสิทธิภาพ ถูกต้อง รวดเร็ว และเป็นที่เชื่อถือของสาธารณชน โดยรัฐบาลมอบทุนประเดิม 10 ล้านบาท และให้รับโอนกิจการสื่อสารมวลชนของ บจก.ไทยโทรทัศน์ คือสถานีวิทยุกระจายเสียง ท.ท.ท. และสถานีโทรทัศน์ไทยทีวีสีช่อง 9 เพื่อดำเนินกิจการต่อไป
ดูเพิ่ม

รายชื่อปีในโทรทัศน์ประเทศไทย
โทพีกา

| โทพีกา |
| --- | --- |
เมืองหลวงของรัฐ
Downtown as seen from Burnett's Mound (2008)
   ธง
สมญา: "Capitol City", "T-Town", "Top City"
Location within Shawnee County and รัฐแคนซัส
พิกัด: 39°03′21″N 95°41′22″W﻿ / ﻿39.05583°N 95.68944°W﻿ / 39.05583; -95.68944
ประเทศ: สหรัฐอเมริกา
รัฐ: รัฐแคนซัส
เคาน์ตี: Shawnee
Founded: 1854
Incorporated: 1857
การปกครอง
 • ประเภท: Council-Manager
 • Mayor: Larry E. Wolgast
 • City Manager: Jim Colson
พื้นที่
 • เมืองหลวงของรัฐ: 61.47 ตร.ไมล์ (159.21 ตร.กม.)
 • พื้นดิน: 60.17 ตร.ไมล์ (155.84 ตร.กม.)
 • พื้นน้ำ: 1.30 ตร.ไมล์ (3.37 ตร.กม.)
ความสูง: 945 ฟุต (288 เมตร)
ประชากร (2010)
 • เมืองหลวงของรัฐ: 127,473 คน
 • ประมาณ (2013): 127,679 คน
 • อันดับ: U.S.: 202nd
 • ความหนาแน่น: 2,118.5 คน/ตร.ไมล์ (818.0 คน/ตร.กม.)
 • เขตเมือง: 150,003 (U.S.: 217th) คน
 • รวมปริมณฑล: 234,203 (U.S.: 192nd) คน
เดมะนิม: Topekan
เขตเวลา: UTC-6 (CST)
 • ฤดูร้อน  (เวลาออมแสง): UTC-5 (CDT)
ZIP Codes: 66601-66612, 66614-66622, 66624-66626, 66628-66629, 66636-66637, 66642, 66647, 66652-66653, 66667, 66675, 66683, 66692, 66699 
Area code: 785
FIPS code: 20-71000 
GNIS feature ID: 0485477 
เว็บไซต์: แม่แบบ:ยูอาร์แอล
โทพีกา (อังกฤษ: Topeka) เป็นเมืองหลวงของรัฐแคนซัส สหรัฐอเมริกา และเป็นเคาน์ตีซีตของชอว์นีเคาน์ตี ตั้งอยู่ริมฝั่งแม่น้ำแคนซัส ทางตอนกลางของชอว์นีเคาน์ตี ตั้งอยู่ทางทิศตะวันออกเฉียงเหนือของรัฐแคนซัส บริเวณตอนกลางของสหรัฐอเมริกา จากสำมะโนสหรัฐอเมริกา ค.ศ. 2010 เมืองมีประชากร 127,473 คน ส่วนมหานครโทพีกา ที่รวมถึงชอว์นีเคาน์ตี แจ็กสันเคาน์ตี เจฟเฟอร์สันเคาน์ตี โอซาจเคาน์ตี และวาเบาน์ซีเคาน์ตี มีประชากร 233,870 คน
ชื่อ โทพีกา เป็นภาษาแคนซา ที่มีความหมายว่า "ที่ที่เหมาะสำหรับการขุดมันฝรั่ง"
อ่านเพิ่ม

History of the State of Kansas; William G. Cutler; A.T. Andreas Publisher; 1883. (Online HTML eBook)
Kansas : A Cyclopedia of State History, Embracing Events, Institutions, Industries, Counties, Cities, Towns, Prominent Persons, Etc; 3 Volumes; Frank W. Blackmar; Standard Publishing Co; 944 / 955 / 824 pages; 1912. (Volume1 - Download 54MB PDF eBook),(Volume2 - Download 53MB PDF eBook), (Volume3 - Download 33MB PDF eBook)
แหล่งข้อมูลอื่น

เว็บไซต์ทางการ
Greater Topeka Chamber of Commerce
Kansas State Historical Society
| ด ค กเมืองหลวงของสหรัฐแบ่งตามเขตอำนาจ |
| --- | --- |
 ชาติ: สหรัฐ วอชิงตัน ดี.ซี. รัฐ: คอนเนทิคัต ฮาร์ตเฟิร์ด  เคนทักกี แฟรงก์เฟิร์ต  แคนซัส โทพีกา  แคลิฟอร์เนีย แซคราเมนโต  โคโลราโด เดนเวอร์  จอร์เจีย แอตแลนตา  เซาท์แคโรไลนา โคลัมเบีย  เซาท์ดาโคตา เพียร์  เดลาแวร์ โดเวอร์  เทนเนสซี แนชวิลล์  เท็กซัส ออสติน  นอร์ทแคโรไลนา ราลี  นอร์ทดาโคตา บิสมาร์ก  นิวเจอร์ซีย์ เทรนตัน  นิวเม็กซิโก แซนตาเฟ  นิวยอร์ก ออลบานี  นิวแฮมป์เชอร์ คองคอร์ด  เนแบรสกา ลิงคอล์น  เนวาดา คาร์สันซิตี  เพนซิลเวเนีย แฮร์ริสเบิร์ก  ฟลอริดา แทลลาแฮสซี  มอนแทนา เฮเลนา  มิชิแกน แลนซิง  มินนิโซตา เซนต์พอล  มิสซิสซิปปี แจ็กสัน  มิสซูรี เจฟเฟอร์สันซิตี  เมน ออกัสตา  แมริแลนด์ แอนแนโพลิส  แมสซาชูเซตส์ บอสตัน  ยูทาห์ ซอลต์เลกซิตี  โรดไอแลนด์ พรอวิเดนซ์  ลุยเซียนา แบตันรูช  วอชิงตัน โอลิมเปีย  วิสคอนซิน แมดิสัน  เวสต์เวอร์จิเนีย ชาร์ลสตัน  เวอร์จิเนีย ริชมอนด์  เวอร์มอนต์ มอนต์พีเลียร์  ไวโอมิง ไชแอนน์  ออริกอน เซเลม  อะแลสกา จูโน  อาร์คันซอ ลิตเทิลร็อก  อินดีแอนา อินเดียแนโพลิส  อิลลินอย สปริงฟีลด์  แอริโซนา ฟีนิกซ์  แอละแบมา มอนต์กอเมอรี  โอคลาโฮมา โอคลาโฮมาซิตี  โอไฮโอ โคลัมบัส  ไอดาโฮ บอยซี  ไอโอวา ดิมอยน์  ฮาวาย โฮโนลูลู ดินแดน: กวม ฮากัตญา  ปวยร์โตรีโก ซานฮวน  หมู่เกาะนอร์เทิร์นมาเรียนา ไซปัน  หมู่เกาะเวอร์จิน ชาร์ลอตต์อะมาลี  อเมริกันซามัว ปาโกปาโก
โทรี เอมอส

| โทรี เอมอส |
| --- | --- |
โทรี เอมอส ปี
ข้อมูลพื้นฐาน
ชื่อเกิด: ไมรา เอลเลน เอมอส
เกิด:  (1963-08-22) สิงหาคม 22, 1963 (61 ปี) นิวตัน รัฐนอร์ธแคโรไลนา
แนวเพลง: อัลเทอร์เนทีฟร็อก บาโรกป็อป อีเลกโทรนิก้า เปียโนร็อก
อาชีพ: นักดนตรี, นักร้อง, นักแต่งเพลง, โปรดิวเซอร์เพลง
ช่วงปี: 1990–ปัจจุบัน (ศิลปินเดี่ยว)
ค่ายเพลง: Atlantic (1988–2001)  Epic (2002–2008) Rhino (2006) Universal Republic (2009–)

เว็บไซต์: toriamos.com  everythingtori.com
โทรี เอมอส (อังกฤษ: Tori Amos) เกิดเมื่อวันที่ 22 สิงหาคม ค.ศ. 1963 เป็นนักร้อง-นักแต่งเพลง นักเปียโน ชาวอเมริกัน เธอแต่งงานกับซาวด์เอนจิเนียร์ชาวอังกฤษที่ชื่อ มาร์ก ฮอว์ลีย์ มีลูกสาวด้วยกัน 1 คน ชื่อ Natashya "Tash" Lórien Hawley เกิดวันที่ 5 กันยายน ค.ศ. 2000
เอมอสเป็นนักร้อง-นักแต่งเพลงแถวหน้าในช่วงต้นทศวรรษ 1990 เธอยังเป็นบุคคลสำคัญในช่วงแรกของอาชีพเธอในฐานะ หนึ่งในศิลปินแนวอัลเทอร์เนทีฟร็อก ที่ใช้เปียโนเป็นเครื่องดนตรีหลัก เธอมีผลงานเพลงบีบคั้นอารมณ์ ที่มีมุมมองเกี่ยวกับเรื่องเพศ ศาสนา และโศกนาฏกรรม ซิงเกิลที่ติดอันดับบนตารางชาร์ตเช่นเพลง  "Crucify", "Silent All These Years", "Cornflake Girl", "Caught a Lite Sneeze", "Professional Widow", "Spark", และ "A Sorta Fairytale," ที่ถือว่าเป็นซิงเกิลที่ประสบความสำเร็จที่สุดในสหรัฐอเมริกาของเธอ จนบัดนี้ และจากข้อมูลปี 2005 เธอมียอดขายมากกว่า 12 ล้านชุดทั่วโลก
โทรลีแอนโดมัยซิน

| ข้อมูลทางคลินิก |
| --- | --- |
รหัส ATC: J01FA08 (WHO) 
ตัวบ่งชี้
PubChem CID: 202225
DrugBank: ?
ECHA InfoCard: 100.018.539 
 สารานุกรมเภสัชกรรม
โทรลีแอนโดมัยซิน (อังกฤษ: Troleandomycin) เป็นยาปฏิชีวนะประเภทแมคโคไรด์
โทรน

| "โทรน" |
| --- | --- |

เพลงโดยบริงมีเดอะฮอไรซัน
จากอัลบั้มแดตส์เดอะสปิริต
ด้านบี: "แฮปปีซอง"
วางจำหน่าย: 23 กรกฎาคม พ.ศ. 2558
บันทึกเสียง: แบล็กร็อกสตูดิโอส์ในซันโดรีนี ประเทศกรีซ
แนวเพลง:  นูเมทัล  อิเล็กทรอนิกส์ร็อก 
ความยาว: 3:11
ค่ายเพลง:  โซนี่  โคลัมเบีย 
ผู้ประพันธ์เพลง:  โอลิเวอร์ ไซกส์  จอร์แดน ฟิช  ลี มาเลีย 
โปรดิวเซอร์:  จอร์แดน ฟิช  โอลิเวอร์ ไซกส์ 

มิวสิกวิดีโอ
วิดีโอ ที่ยูทูบ
 
"โทรน" (อังกฤษ: Throne) เป็นเพลงของวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 23 กรกฎาคม พ.ศ. 2558 เป็นซิงเกิลที่สองจากสตูดิโออัลบั้มชุดที่ห้าของวง แดตส์เดอะสปิริต เพลงนี้จัดว่าเป็นเพลงแนวนูเมทัล และอิเล็กทรอนิกส์ร็อก
ชาร์ต

| ชาร์ต (2558) | อันดับ สูงสุด |
| --- | --- |
UK Singles (OCC): 51
UK Rock & Metal (OCC): 1
US Hot Rock & Alternative Songs (Billboard): 12
US Mainstream Rock (Billboard): 10
โทรทัศน์ความละเอียดสูงระบบแอนะล็อก

โทรทัศน์ความละเอียดสูงระบบแอนะล็อก (อังกฤษ: Analog high-definition television system) เป็นการออกอากาศโทรทัศน์ระบบแอนะล็อกที่พัฒนาขึ้นในทศวรรษที่ 1930 เพื่อแทนที่ระบบทดลองในยุคแรก ๆ โดยมีเพียง 12 เส้นเท่านั้น เมื่อวันที่ 2 พฤศจิกายน ค.ศ. 1936 บีบีซีได้เริ่มให้บริการโทรทัศน์สาธารณะความละเอียดสูงระบบแอนะล็อกเป็นครั้งแรกของโลกจากโรงละครวิกตอเรีย พระราชวังอเล็กซานดรา ทางตอนเหนือของลอนดอน จึงอ้างว่าเป็นต้นกำเนิดของการแพร่ภาพโทรทัศน์อย่างที่เรารู้จักกันในปัจจุบัน จอห์น โลจี เบร์ด, ฟิโล ฟาร์นสเวิร์ธ และวลาดิเมียร์ สวอไรคิน มีการแข่งขันกันพัฒนาระบบโทรทัศน์แต่ละระบบ แต่ความละเอียดไม่ได้เป็นปัญหาที่แยกเทคโนโลยีที่แตกต่างกัน แต่เป็นคดีข้อพิพาทเรื่องสิทธิบัตรและปัญหาการปรับใช้เนื่องจากภาวะเศรษฐกิจตกต่ำครั้งใหญ่ในช่วงปลายทศวรรษ 1920 และ 1930
สิทธิบัตรส่วนใหญ่หมดอายุเมื่อสิ้นสุดสงครามโลกครั้งที่สอง ทำให้ทั่วโลกไม่มีมาตรฐานโทรทัศน์ มาตรฐานที่นำมาใช้ในช่วงต้นทศวรรษ 1950 ได้ถูกใช้อยู่นานกว่าครึ่งศตวรรษ
ระบบ 405 เส้น ของสหราชอาณาจักรที่นำมาใช้ในปี ค.ศ. 1936 ถูกอธิบายว่าเป็น "ความละเอียดสูง" อย่างไรก็ตาม นี่เป็นเพียงการเปรียบเทียบกับระบบการทดลอง 30 เส้น (ส่วนใหญ่) ในช่วงต้นทศวรรษ 1920 และจะไม่ถือว่าเป็นความละเอียดสูงตามมาตรฐานสมัยใหม่
ดูเพิ่ม

ระบบทีวีแอนะล็อกระบบเหล่านี้มีขึ้นเพื่อแทนที่
เซกาม
เอ็นทีเอสซี
แพล
มาตรฐานที่เกี่ยวข้อง
ไนแคม หรือการเข้ารหัสเสียงที่เหมือน ใช้ในระบบ HD-MAC
การสุ่มตัวอย่างโครมา ในทีวีระบุเป็น 4:2:2, 4:1:1 เป็นต้น
แหล่งข้อมูล

819lignes กู้คืนการทำงานบนเครื่องทีวีฝรั่งเศสในปี ค.ศ. 1951 (ภาษาฝรั่งเศสเท่านั้น)
การรายงานข่าว HDTV ของการแข่งขันกีฬาโอลิมปิกบาร์เซโลนา โดย M. Romero และ E.Gavilan ( EBU )
การสาธิต HDTV ในงาน Expo 92 โดย JL Tejerina และ F.Visintin ( EBU )
สหภาพการกระจายเสียงแห่งยุโรป
COUNCIL DIRECTIVE 92/38 / EEC วันที่ 11 พฤษภาคม ค.ศ. 1992
โทรูลีน

ระวังสับสนกับ โทลูอีน
| --- | --- |

ชื่อ
IUPAC name (3'E)-3',4'-didehydro-β,psi-carotene
เลขทะเบียน
3D model (JSmol): รูปภาพแบบโต้ตอบ
เคมสไปเดอร์: 4444665
ผับเคม CID: 5281253
CompTox Dashboard (EPA): DTXSID901029634 
 InChI InChI=1S/C40H54/c1-32(2)18-13-21-35(5)24-15-26-36(6)25-14-22-33(3)19-11-12-20-34(4)23-16-27-37(7)29-30-39-38(8)28-17-31-40(39,9)10/h11-16,18-27,29-30H,17,28,31H2,1-10H3/b12-11+,21-13+,22-14+,23-16+,26-15+,30-29+,33-19+,34-20+,35-24+,36-25+,37-27+Key: AIBOHNYYKWYQMM-MXBSLTGDSA-N 
 SMILES C(/C1=C(/CCCC1(C)C)C)=C\C(=C\C=C\C(=C\C=C\C=C(\C=C\C=C(\C=C\C=C(\C=C\C=C(/C)C)C)C)C)C)C 
คุณสมบัติ
สูตรเคมี: C40H54 
มวลโมเลกุล: 534.857   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โทรูลีน (อังกฤษ: torulene) หรือ 3',4'-ไดดีไฮโดร-บีตา,แกมมา-แคโรทีน (3',4'-didehydro-β,γ-carotene) เป็นสารกลุ่มแคโรทีน (สารแคโรทีนอยด์ที่ประกอบด้วยสารไฮโดรคาร์บอน) มีสูตรเคมีคือ C40H54 สังเคราะห์ได้จากการถ่ายทอดยีนในแนวราบของเพลี้ยอ่อนถั่ว (Acyrthosiphon pisum) โทรูลีนเป็นสารแคโรทีนอยด์ชนิดเดียวที่สังเคราะห์ได้จากสิ่งมีชีวิตในอาณาจักรสัตว์
โทรวาฟลอกซาซิน

| ข้อมูลทางคลินิก |
| --- | --- |
รหัส ATC: J01MA13 (WHO) 
ตัวบ่งชี้
PubChem CID: 62959
DrugBank: APRD01281
 สารานุกรมเภสัชกรรม
โทรวาฟลอกซาซิน (อังกฤษ: Trovafloxacin)
โทรโพพอส

ภาพแสดงชั้นบรรยากาศของโลก
โทรโพพอส (อังกฤษ: tropopause) เป็นขอบในชั้นบรรยากาศของโลกที่กั้นระหว่างชั้นโทรโพสเฟียร์และสตาร์โตสเฟียร์ มีความสูงจากพื้นโลกประมาณ 7 - 17 กิโลเมตร
| ด ค กชั้นบรรยากาศของโลก |
| --- | --- |
ชั้นบรรยากาศ:  โทรโพสเฟียร์  สตราโทสเฟียร์  มีโซสเฟียร์  เทอร์โมสเฟียร์  เอกโซสเฟียร์ 
ขอบชั้นบรรยากาศ:  โทรโพพอส  สตราโทพอส  มีโซพอส  เทอร์โมพอส 
อื่น ๆ:  ชั้นโอโซน  เทอร์โบพอส  ไอโอโนสเฟียร์  เส้นคาร์มาน
โทรทัศน์ความละเอียดมาตรฐาน

ความละเอียดของ SDTV ตามประเทศ เนื่องจากเหตุผลทางประวัติศาสตร์ ประเทศต่าง ๆ จึงใช้ 480i หรือ 576i เป็นรูปแบบภาพความละเอียดมาตรฐาน
โทรทัศน์ความละเอียดมาตรฐาน (อังกฤษ: Standard-definition television; ชื่อย่อ: SDTV, SD เนื่องจากมักย่อให้เป็น "ความละเอียดมาตรฐาน" (อังกฤษ: Standard definition)) เป็นระบบโทรทัศน์ที่ใช้ความละเอียดที่ไม่ถือว่าเป็นโทรทัศน์ความละเอียดสูง (HDTV) หรือโทรทัศน์ความละเอียดกึ่งสูง (EDTV) โดยโทรทัศน์ระบบ SD และ HD เป็นรูปแบบการแสดงผลสองประเภทสำหรับการส่งสัญญาณโทรทัศน์ระบบดิจิทัล (DTV) "มาตรฐาน" หมายถึงข้อเท็จจริงที่ว่าเป็นข้อกำหนดที่แพร่หลายสำหรับการออกอากาศโทรทัศน์ภาคพื้นดิน (และเคเบิลในเวลาต่อมา) ในช่วงกลางถึงปลายคริสต์ศตวรรษที่ 20
สัญญาณ SDTV ทั่วไปมี 2 ประเภทคือ 576i โดยมีความละเอียดแบบอินเตอร์เลซ 576 เส้นที่มาจากระบบแพล และเซกาม ที่พัฒนาในทวีปยุโรป และ 480i ซึ่งใช้ระบบเอ็นทีเอสซีของสหรัฐ อัตราการรีเฟรชของโทรทัศน์ระบบ SD โดยทั่วไปคือ 25, 29.97 และ 30 เฟรมต่อวินาที ทั้งคู่ใช้อัตราส่วน 4:3
มาตรฐานที่รองรับการออกอากาศ SDTV ในระบบดิจิทัล ได้แก่ DVB, ATSC และ ISDB สองตัวสุดท้ายได้รับการพัฒนาสำหรับโทรทัศน์ระบบ HD แต่ยังใช้สำหรับความสามารถในการส่งสตรีมวิดีโอและเสียงในระบบ SD หลายรายการผ่านอุปกรณ์รวมส่งสัญญาณ ในทวีปอเมริกาเหนือ ทีวีดิจิทัลระบบ SD จะออกอากาศในอัตราส่วน 4:3 เช่นเดียวกับสัญญาณเอ็นทีเอสซี โดยเนื้อหาแบบจอกว้างมักถูกตัดตรงกลาง อย่างไรก็ตาม อัตราส่วนกว้างยาวของเนื้อหาแบบจอกว้างอาจถูกเก็บรักษาไว้ในกรอบ 4:3 โดยใช้จอสี่เหลี่ยม ในส่วนอื่น ๆ ของโลกที่ใช้ระบบสีแพลหรือเซกาม ปัจจุบันทีวีดิจิทัลมักแสดงด้วยอัตราส่วน 16:9 โดยมีการเปลี่ยนแปลงเกิดขึ้นระหว่างกลางทศวรรษที่ 1990 ถึงกลางทศวรรษที่ 2000 ขึ้นอยู่กับภูมิภาค โปรแกรมรุ่นเก่าที่มีอัตราส่วนภาพ 4:3 จะออกอากาศพร้อมกับแฟล็กที่เปลี่ยนการแสดงผลเป็น 4:3
ทีวีดิจิทัลระบบ SD ช่วยขจัดภาพซ้อนและภาพที่มีเสียงดังที่เกี่ยวข้องกับระบบแอนะล็อก อย่างไรก็ตาม หากการรับสัญญาณมีสัญญาณรบกวนหรือไม่ดีซึ่งการแก้ไขข้อผิดพลาดไม่สามารถชดเชยได้จะพบเหตุการณ์อื่น ๆ เช่น ภาพค้าง พูดติดอ่าง หรือระดับสัญญาณลดลงจากการขาดหายไปภายในเฟรม หรือการบล็อกจากแม็คโครบล็อกที่ขาดหายไป
อัตราส่วนพิกเซล

ตารางด้านล่างสรุปอัตราส่วนพิกเซลสำหรับการปรับขนาดของเส้นวิดีโอในโทรทัศน์ระบบ SD ประเภทต่าง ๆ
| Video format | อัตราส่วนการแสดงผล | ความละเอียด | อัตราส่วนพิกเซล | หลังจากปรับขนาดแนวนอน |
| --- | --- | --- | --- | --- |
| 480i | 4:3 | 704×480 (ตัดช่องว่างแนวนอน) | 10:11 | 640×480 |
| 480i | 4:3 | 720×480 (เต็มกรอบ) | 10:11 | 654×480 |
| 480i | 16:9 | 704×480 (ตัดช่องว่างแนวนอน) | 40:33 | 854×480 |
| 480i | 16:9 | 720×480 (เต็มกรอบ) | 40:33 | 872×480 |
| 576i | 4:3 | 704×576 (ตัดช่องว่างแนวนอน) | 12:11 | 768×576 |
| 576i | 4:3 | 720×576 (เต็มกรอบ) | 12:11 | 786×576 |
| 576i | 16:9 | 704×576 (ตัดช่องว่างแนวนอน) | 16:11 | 1024×576 |
| 576i | 16:9 | 720×576 (เต็มกรอบ) | 16:11 | 1048×576 |
อัตราส่วนพิกเซลจะเท่ากันสำหรับความละเอียด 720 และ 704 พิกเซล เนื่องจากภาพที่มองเห็นได้ (ไม่ว่าจะเป็น 4:3 หรือ 16:9) อยู่ตรงกลางพิกเซลแนวนอน 704 พิกเซลของกรอบดิจิทัล ในกรณีของเส้นวิดีโอดิจิทัลที่มีพิกเซลแนวนอน 720 พิกเซล (รวมถึงการเว้นช่องว่างแนวนอน) เฉพาะจุดกึ่งกลาง 704 พิกเซลเท่านั้นที่มีภาพ 4:3 หรือ 16:9 จริง และแถบกว้าง 8 พิกเซลที่ด้านใดด้านหนึ่งเรียกว่า การเว้นช่องว่างแบบแอนะล็อกเล็กน้อย หรือการเว้นช่องว่างแนวนอน และควรทิ้งเมื่อแสดงภาพ ไม่ควรสับสนระหว่างการเว้นช่องว่างแบบแอนะล็อกที่กำหนดกับการโอเวอร์สแกนเนื่องจากพื้นที่โอเวอร์สแกนเป็นส่วนหนึ่งของภาพ 4:3 หรือ 16:9 ที่แท้จริง
เพื่อให้สอดคล้องกับ SMPTE 259M-C ภาพที่ออกอากาศในโทรทัศน์ระบบ SD จะถูกปรับขนาดให้กว้าง 720 พิกเซล สำหรับทุก ๆ 480 NTSC (หรือ 576 PAL) ของภาพ โดยจำนวนเส้นที่ไม่ได้สัดส่วนจะขึ้นอยู่กับอัตราส่วนของจอภาพหรือพิกเซล อัตราส่วนการแสดงผลสำหรับออกอากาศบนจอกว้างโดยทั่วไปคือ 16:9 อัตราส่วนการแสดงผลสำหรับการออกอากาศแบบดั้งเดิมหรือแบบกล่องจดหมายคือ 4:3
ภาพในโทรทัศน์ระบบ SD ที่อยู่นอกข้อจำกัดของมาตรฐาน SMPTE ไม่จำเป็นต้องมีการปรับขนาดที่ไม่ได้สัดส่วนด้วย 640 พิกเซล สำหรับทุกบรรทัดของภาพ โดยทั่วไปไม่จำเป็นต้องใช้อัตราส่วนการแสดงผลและพิกเซลสำหรับความสูงของเส้นที่กำหนดขนาดภาพ สำหรับจอกว้าง 16:9 360 เส้น จะกำหนดภาพแบบจอกว้าง และสำหรับ 4:3 แบบดั้งเดิม 480 เส้น จะกำหนดรูปภาพ
ดูเพิ่ม

จอสี่เหลี่ยม
จอกว้าง
เอ็มเพก
โซลอาฟเตอร์ซิกซ์

| โซลอาฟเตอร์ซิกซ์ (Soul After Six) |
| --- | --- |
ที่เกิด: กรุงเทพ ประเทศไทย
แนวเพลง: โซล, ป๊อป,  ฟังก์, แอซิดแจ๊ส, ออลเทอร์นาทิฟ
ช่วงปี: 2539 - ปัจจุบัน
ค่ายเพลง: เบเกอรี่มิวสิค

สมาชิก: วิศรุตเทพ สุพรรณเภสัช  ศรุต วิจิตรานนท์
อดีตสมาชิก: ณรงค์ฤทธิ์ สุพรรณเภสัช
โซลอาฟเตอร์ซิกซ์ (อังกฤษ: Soul After Six) เป็นวงดนตรีโซลสัญชาติไทย เกิดจากการรวมตัวกันของ 3 หนุ่ม ปึ่ง, ปิงปอง และบิ๊ก ผู้หลงใหลในดนตรีโซล โดยชื่อวงมาจากการนัดซ้อมดนตรีหลังเวลา 6 โมงเย็น ออกผลงานครั้งแรกในสังกัดเบเกอรี่มิวสิก กับอัลบั้ม "Soul After Six" ในปี พ.ศ. 2539 มีเพลงที่โด่งดังอย่าง "ก้อนหินละเมอ" ที่กลายเป็นเพลงฮิตตลอดกาลไปในเวลาต่อมา หลังจากพวกเขาแยกย้ายกันไปหาประสบการณ์เป็นเวลาถึง 6 ปี ก็กลับมาออกอัลบั้มอีกครั้งในปี พ.ศ. 2545 กับอัลบั้มชุด "The Rhythm" ซึ่งได้กระแสตอบรับที่ไม่มากนัก แต่พวกเขาก็มีผลงานตามออกมา ชื่อ "Mellow Moods" ที่เป็นการนำเพลงเก่าในสังกัดมาทำใหม่ และได้รับการตอบรับที่ดีมาก
หลังจากห่างหายไปเกือบ 10 ปี ระหว่างปี พ.ศ. 2555-2556 ทางวงได้ปล่อยเพลงใหม่ออกมา โดยมีชื่อว่า "เวลา", "คนละทางเดียวกัน" และ "กลัว"
สมาชิก

วิศรุตเทพ สุพรรณเภสัช (ปิงปอง) - ร้องนำ, คอรัส, เปียโนโรดส์, กลอง, เปียโน
ศรุต วิจิตรานนท์ (บิ๊ก) - เบส
อดีตสมาชิก

ณรงค์ฤทธิ์ สุพรรณเภสัช (ปึ่ง) - เปียโน, เปียโนโรดส์, ร้องนำ, คอรัส (ประกาศเมื่อ วันที่ 4 เมษายน พ.ศ.2567)
ผลงาน > สตูดิโออัลบั้ม

| ลำดับ | ชื่ออัลบั้ม | รายละเอียด | รายชื่อเพลง |
| --- | --- | --- | --- |
| 1 | Soul After Six | ปีที่วางจำหน่าย: พ.ศ. 2539 สังกัด: เบเกอรี่มิวสิค |  1. รักแล้ว / Crazy  2. รู้ / Already Know  3. คำเดียวว่า / Only One Word  4. คงรักตลอดไป / Forever Love  5. เคียงเธอ / Always Here  6. อีกทีได้ไหม / Once Again Please  7. รอ...คงเพียงพอ / Wait...is That Enough?  8. เก็บเอาไว้ / Deep Within  9. ขอเพียงเวลา / Give Me Time  10. ก้อนหินละเมอ / Just Dreaming |
| 2 | The Rhythm | ปีที่วางจำหน่าย: พ.ศ. 2545 สังกัด: เบเกอรี่มิวสิค |  1. จังหวะชีวิต  2. เห็นฉันไหม?  3. NUDE  4. ดินแดนแห่งความฝัน  5. วันของเรา  6. ทิ้งฉันไว้  7. เจ้าพายุ  8. ข่าวร้าย  9. คิดถึง  10. ยังไม่พร้อม / Theme |
ผลงาน > อัลบั้มพิเศษ

| ชื่ออัลบั้ม | รายละเอียด | รายชื่อเพลง | รายละเอียด |
| --- | --- | --- | --- |
| Mellow Moods | ปีที่วางจำหน่าย: พ.ศ. 2546 สังกัด: เบเกอรี่มิวสิค |  1. รักเก่าเก่า (ต้นฉบับ: สามหน่อ)  2. เข้าใจไปเอง (ต้นฉบับ: ซิสเต็ม โฟร์)  3. หากคิดจะรัก...ก็รัก (ต้นฉบับ: อิทธิ พลางกูร)  4. อาลัย (ต้นฉบับ: แกรนด์เอ็กซ์)  5. ก็นอนไม่ค่อยหลับ (ต้นฉบับ: ออโต้บาห์น)  6. คำตอบ (ต้นฉบับ: โยคี เพลยบอย)  7. ข่าวของเธอ (ต้นฉบับ: บอย โกสิยพงษ์ / ธนชัย อุชชิน)  8. ยังไม่ชิน (ต้นฉบับ: รวิวรรณ จินดา)  9. สัญญา (ต้นฉบับ: อนุชิต จุรีเกษ)  10. ยังมี (ต้นฉบับ: เฉลียง) |  อัลบั้ม Cover เพลงไทยที่ได้รับความนิยมและโด่งดังจากยุค 80 - 90 นำมาเรียงเรียงดนตรีใหม่ |
ผลงาน > ซิงเกิ้ล

| ปี | ชื่อเพลง | หมายเหตุ |
| --- | --- | --- |
| พ.ศ. 2555 | เวลา | ซิงเกิ้ลแรกที่ได้เผยแพร่หลังจากยุติการผลิตผลงานเป็นระยะเวลาเกือบ 10 ปี และเป็นการกลับมาสร้างผลงานอีกครั้งของในเวลาต่อมา |
| พ.ศ. 2556 | คนละทางเดียวกัน |  |
| พ.ศ. 2556 | กลัว |  |
| พ.ศ. 2559 | ลำพัง |  |
| พ.ศ. 2561 | ในฝัน | ซิงเกิ้ลแรกที่ศรุต(บิ๊ก)ได้รับหน้าที่ในฐานะนักร้องนำ |